Diari Oficial de la Generalitat Valenciana


Sumari del DOGV 4948, del 17-02-2005 (2005/1114)

RESOLUCIÓ d'1 de febrer de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del conveni de col·laboració entre la Conselleria de Sanitat de la Generalitat Valenciana i l'Institut de Salut Carles III, per al desenvolupament d'activitats formatives per als professionals sanitaris i el seu accés a documentació i fons bibliogràfics.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4948

Data del DOGV
:   17-02-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/1114


Data del document
:   01-02-2005

Organisme emissor
:   Presidència de la Generalitat

Tipus de document
:   Resolució

Correcció d'errades

 Descriptors 

:   * Conselleria Sanitat
    * ensenyament mèdic
    * administració central
    * biblioteca científica
    * cooperació administrativa

RESOLUCIÓ d'1 de febrer de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del conveni de col·laboració entre la Conselleria de Sanitat de la Generalitat Valenciana i l'Institut de Salut Carles III, per al desenvolupament d'activitats formatives per als professionals sanitaris i el seu accés a documentació i fons bibliogràfics. [2005/F1114]
  
Subscrit, després de la tramitació prèvia reglamentària, entre la Conselleria de Sanitat de la Generalitat Valenciana i l'Institut de Salut Carles III, el 2 de desembre de 2004, un conveni de col·laboració per al desenvolupament d'activitats formatives per als professionals sanitaris i el seu accés a documentació i fons bibliogràfics, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0019/2005, i que figura com a annex d'esta resolució.
  
València, 1 de febrer de 2005.- La directora general de Relacions amb les Corts i Secretariat del Govern: Alida C. Mas Taberner.
  
Conveni de col·laboració entre la Conselleria de Sanitat de la Generalitat Valenciana i l'Institut de Salut Carles III, per al desenvolupament d'activitats formatives per als professionals sanitaris i el seu accés a documentació i fons bibliogràfics
  
València, 2 de desembre de 2004
  
Reunits
  
D'una part, Francisco Gracia Navarro, com a director de l'Institut de Salut Carles III, NIF P-7747662-D, organisme pertanyent al Ministeri de Sanitat i Consum, nomenat pel Reial Decret 1.345/2004, de 28 de maig (BOE núm. 130, de 29 de maig), actuant en nom propi i representació de l'Institut de Salut Carles III, amb domicili social a Madrid, carrer de Sinesio Delgado, número 6, i fent ús de les competències atribuïdes pel Reial Decret 1.087/2003, de 29 d'agost, pel qual s'establix l'estructura orgànica del Ministeri de Sanitat i Consum i pel Reial Decret 375/2001, de 6 d'abril, que aprova l'Estatut de l'Institut de Salut Carles III
  
I de l'altra, Vicente Rambla Momplet, conseller de Sanitat de la Generalitat Valenciana, d'acord amb el que disposen els articles 35 i 21.f) de la Llei de Govern Valencià, i especialment facultat per a la firma del present conveni per Acord del Consell, de data 26 de novembre de 2004, segons que establix l'article 54 bis del text refós de la Llei d'Hisenda Pública de la Generalitat Valenciana;
  
Ambdues parts es reconeixen amb capacitat legal suficient per a firmar el present conveni de col·laboració i
  
Exposen
  
1. Que la missió de l'Institut de Salut Carles III (ISCIII), segons el Reial Decret 375/2001, pel qual s'aprova l'Estatut de l'Institut de Salut Carles III, és desenvolupar i oferir servicis cientificotècnics i investigació de la més alta qualitat. És un òrgan de suport cientificotècnic del Ministeri de Sanitat i Consum i dels distints servicis de salut de les comunitats autònomes, i desenvoluparà les funcions assenyalades en els articles 112 i 113 de la Llei General de Sanitat, així com aquelles que hagen sigut o li siguen encomanades.
  
2. Com a organisme públic d'investigació assumirà la planificació, foment i coordinació de la investigació i la innovació biomèdica i sanitària.
  
3. Com a organisme proveïdor i assessor en matèria de formació i educació sanitària oferirà la formació, perfeccionament i especialització del personal en el camp de la salut, de l'administració i gestió sanitària, així com el desenvolupament de disciplines metodològiques, ciències socials i econòmiques aplicades a la salut.
  
4. Que l'Escola Nacional de Medicina del Treball s'adscriu a l'Institut de Salut Carles III en virtut del que establix la disposició addicional única del Reial Decret 375/2001, de 6 d'abril, pel qual s'aprova l'Estatut de l'Institut de Salut Carles III i, així mateix, es configura com un centre d'este organisme, d'acord amb el que establix l'Orde de 27 de desembre del 2001, sobre creació de centres en l'Institut de Salut Carles III.
  
5. Que la Biblioteca Nacional de Ciències de la Salut (BNCS), centre de l'ISCIII, es planteja entre els seus objectius fonamentals l'impuls de projectes basats en tecnologies de la comunicació que permeten desenvolupar aplicacions tendents a compartir servicis entre xarxes de biblioteques i que faciliten l'accés, la difusió i l'intercanvi de literatura científica sanitària publicada a Espanya i en països de Llatinoamèrica. La Biblioteca Nacional de Ciències de la Salut es troba integrada des de l'any 2000 en el projecte de la Xarxa de Biblioteques Virtuals en Salut de BIREME/OPS/OMS, amb el desenvolupament de la Biblioteca Virtual en Salut d'Espanya.
  
6. Que la formació continuada és un procés actiu i permanent destinat a actualitzar i millorar la capacitació dels professionals davant de l'evolució científica i tecnològica.
  
7. Que la formació continuada és un component essencial de la gestió del sistema de salut atés que permet adaptar el comportament professional dels sanitaris a les necessitats i demandes dels usuaris.
  
8. Que conegudes les necessitats formatives dels professionals sanitaris, és convenient establir una formació reglada i uns sistemes d'accés a la informació en ciències de la salut que, actualitzant els seus coneixements personals, garantisca les condicions demandades per la societat.
  
9. Que per a garantir a la societat els requeriments exigits, la Conselleria de Sanitat de la Generalitat Valenciana i l'Institut de Salut Carles III, han de regular les activitats formatives i de documentació, aportant els recursos necessaris perquè es duguen a terme tot facilitant l'accés a les activitats.
  
10. Que la Conselleria de Sanitat de la Generalitat Valenciana i l'Institut de Salut Carles III han subscrit un conveni marc per a la cooperació, entre altres activitats, en el foment de la docència i informació, en matèries corresponents a les ciències de la salut, així com la formació continuada del personal, el manteniment actualitzat de sistemes compartits en xarxa dels fons bibliogràfics de les biblioteques del Sistema Nacional de Salut, manteniment de les bases de dades de documentació científica, i la resta d'accions que siguen necessàries per als objectius marc previstos, es fa necessari contemplar l'oportunitat que s'establisca el corresponent conveni específic.
  
D'acord amb l'anterior, les parts convenen a firmar el present conveni que estarà sotmés a les següents:
  
Estipulacions
  
1. Objecte
  
L'objecte del present conveni és desenvolupar una sèrie d'accions formatives i/o d'informació, referides a les àrees temàtiques que apareixen relacionades en els annexos adjunts a este document que, responent a les necessitats dels professionals sanitaris, permeten millorar la qualitat dels servicis prestats a la població, així com desenvolupar els mecanismes pertinents perquè els professionals sanitaris puguen accedir a les bases documentals que estan en cada una de les institucions firmants, per mitjà del desenvolupament de les activitats formatives
  
2. Compromís de les parts
  
La Conselleria de Sanitat de la Generalitat Valenciana finançarà les activitats, d'acord amb el que establix l'apartat primer de la Resolució de 17 de juny del 2003, de la Direcció de l'Institut de Salut Carles III, sobre preus privats a satisfer per prestació d'activitats docents (BOE de 10 de juliol del 2003). El cost de certificació per curs és de 300 euros i de 30 euros per cada diploma expedit, amb el límit establit en l'estipulació quarta.
  
L'Institut de Salut Carles III i la Conselleria de Sanitat de la Generalitat Valenciana aportaran, en la realització de les activitats convingudes, els mitjans necessaris per a la correcta realització en funció de la modalitat triada en cada una de les activitats, tal com s'especifica en els annexos I, II i III adjunts al present conveni.
  
L'Institut de Salut Carles III i la Conselleria de Sanitat de la Generalitat Valenciana per mitjà d'este document, es comprometen a col·laborar entre si, i es facilitaran mútuament la participació d'experts i professionals de la Salut d'ambdós institucions, en totes les activitats que es determinen prèviament i la seua disponibilitat en el moment precís.
  
L'Institut de Salut Carles III i la Conselleria de Sanitat de la Generalitat Valenciana, avalaran el desenvolupament de les activitats formatives i acreditaran, quan pertoque, les activitats en la modalitat triada i els alumnes degudament matriculats, d'acord amb l'Orde de 27 de desembre del 2001 (BOE d'11.01.2002), i amb el que recullen els annexos I, II i III adjunts.
  
3. Organització i coordinació
  
Per a l'execució i interpretació del present conveni es constituirà una comissió de seguiment que es reunirà almenys una vegada a l'any i l'objecte de la qual serà la verificació dels resultats i presa de decisions per a la bona marxa de les activitats exercits o pendents de desenvolupament, i que estarà formada:
  
Per part de l'Institut de Salut Carles III: el director de l'ISCIII, el director de l'Escola Nacional de Medicina del Treball, el director/a de l'Escola Nacional de Sanitat, i el director de la Biblioteca Nacional de Ciències de la Salut, o suplents que designen per a la seua substitució.
  
Per part de la Conselleria de Sanitat de la Generalitat Valenciana: el director general de l'Escola Valenciana d'Estudis de la Salut, la secretària tècnica de l'Escola Valenciana d'Estudis de la Salut i un tècnic de l'Escola Valenciana d'Estudis de la Salut, designat pel director, o suplents que designen per a la seua substitució. El president serà el director de l'ISCIII.
  
4. Forma de justificació i pagament
  
La Conselleria de Sanitat abonarà a l'Institut de Salut Carles III la quantitat com a màxim de 23.980 euros a càrrec de l'aplicació pressupostària 70.57.48.6294.325.00.8, codi de línia pressupostària T5802000 del pressupost de despeses de la Generalitat Valenciana per a l'any 2004.
  
El pagament es farà per mitjà de transferència bancària en el compte corrent de l'Institut de Salut Carles III: Banco Santander Central Hispano, entitat: 0049 € sucursal: 0631 € dígit de control 91 € compte: 9070685528, fent constar en l'ingrés - Activitats formatives - Conselleria Sanitat Generalitat Valenciana
  
De la manera següent:
  
a) Un 40% de l'import total una vegada firmat el conveni, amb justificació prèvia de les despeses en l'execució, i que corresponguen almenys al 40% de les activitats formatives.
  
b) Es procedirà a un segon pagament del 20% de l'import total, una vegada fetes el 60% de les activitats formatives, i amb justificació prèvia documental de les despeses.
  
c) El 40% restant una vegada executada la totalitat de l'activitat, i justificada la despesa.
  
Prèviament a cada pagament, serà necessària una certificació de conformitat del director general de l'Escola Valenciana d'Estudis de la Salut, de la comprovació i aprovació de la documentació justificativa de l'efectiva i correcta aplicació de la suma lliurada a l'actuació objecte de la subvenció.
  
5. Vigència
  
El present conveni vigix des del mateix dia en què es firme fins a la finalització del procediment objecte, abans del 31 de desembre del 2004. El conveni podrà prorrogar-se, per períodes anuals, de manera expressa per ambdues parts, i, en qualsevol cas, la pròrroga queda condicionada a l'existència de crèdit pressupostari suficient i adequat a la naturalesa econòmica de la despesa dins dels pressupostos de la Generalitat Valenciana.
  
6. Jurisdicció
  
El present conveni es regula per acord mutu entre les parts. Els dubtes i controvèrsies que sorgisquen amb motiu de la interpretació i aplicació del present conveni que no puguen ser resoltes de forma amigable per les parts, es resoldran de conformitat amb les normes reconegudes pel dret i davant de la jurisdicció contenciosa administrativa.
  
7. Naturalesa jurídica
  
El present conveni és de naturalesa jurídica administrativa, d'acord amb el que establix l'article 3.1.c) del Reial Decret Legislatiu 2/2000, 16 de juny, pel qual s'aprova el Text Refós de la Llei de Contractes de l'Administració de l'Estat, per la qual cosa queda exclòs de l'àmbit d'aplicació de l'esmentada llei, i es regix pel que s'ha estipulat entre les parts sense perjuí dels principis i criteris que conté per a resoldre les llacunes que pogueren produir-se.
  
8. Causes d'extinció
  
Seran motiu d'extinció del present conveni, a més de l'expiració del termini de vigència i/o la denúncia unilateral per qualsevol de les dos parts per l'incompliment dels acords pactats, amb un preavís exprés de dos mesos.
  
En prova de conformitat es firma el present conveni en triple versió i data indicats en l'encapçalament.
  
Per l'Institut de Salut Carles III: Francisco Gracia Navarro.
  
Per la Conselleria de Sanitat: Vicente Rambla Momplet.
  
ANNEX I
  
Escola Nacional de Sanitat
  
I) Diplomat en Sanitat, així com altres cursos de curta, llarga i mitjana duració que convinga impartir al llarg de l'exercici 2004.
  
II) Participació en els convenis i acords que tinga l'Institut Carles III, amb altres institucions públiques i privades de prestigi nacional i internacional.
  
III) Connexió a través de videoconferència, de jornades, conferències, cursos, etc., que s'estiguen celebrant a Madrid per l'Institut Carles III, dels quals es puguen beneficiar els professionals de la Comunitat Valenciana, sense necessitat de trasllats.
  
IV) Intercanvi de professionals docents i qualsevol altra col·laboració d'interés per a ambdues institucions.
  
V) Posada en marxa de projectes de cooperació/col·laboració internacional.
  
ANNEX II
  
Escola Nacional de Medicina del Treball
  
I) Dues edicions de Diplomat en Infermeria d'Empresa, així com la realització d'altres cursos de curta, llarga i mitjana duració que convinga impartir al llarg de l'exercici 2003.
  
II) Participació en els convenis i acords que tinga l'Institut Carles III, amb altres institucions públiques i privades de prestigi nacional i internacional.
  
III) Connexió a través de videoconferència, de jornades, conferències, cursos, etc., que s'estiguen celebrant a Madrid per l'Institut Carles III, dels quals es puguen beneficiar els professionals de la Comunitat Valenciana sense necessitat de trasllats.
  
IV) Intercanvi de professionals docents i qualsevol altra col·laboració d'interés per a ambdues institucions.
  
V) Posada en marxa de projectes de cooperació/col·laboració internacional.
  
ANNEX III
  
Biblioteca Nacional de Ciències de la Salut
  
La Conselleria de Sanitat de la Generalitat Valenciana assumix per mitjà de l'Escola Valenciana d'Estudis per a la Salut, tots els objectius, funcions, projectes en marxa i principals línies de servicis de la Biblioteca Nacional de Ciències de la Salut, dependent de la Subdirecció General de Formació i Difusió de la Investigació Sanitària de l'Institut de Salut Carles III.
  
1. Presentació, objectius i funcions
  
La Biblioteca Nacional de Ciències de la Salut (BNCS), com a centre de l'Institut de Salut Carles III, dependent de la Subdirecció General de Formació i Difusió de la Investigació Sanitària (RD 1.450/2000), té com a objectiu prestar servicis al Sistema Nacional de Salut, proporcionant suport documental i servint de centre de referència per a totes les unitats administratives sanitàries de nivell central i autonòmic sobre un ampli espectre de temes relacionats amb la informació en ciències de la salut.
  
Per a aconseguir este objectiu, Orde de 27 de desembre del 2001 (BOE d'11.01.2002), li han sigut assignades, entre altres funcions, el manteniment actualitzat de sistemes compartits en xarxa que permeten l'accés als fons bibliogràfics de les biblioteques del Sistema Nacional de Salut, el manteniment actualitzat de bases de dades de documentació científica generada a Espanya que facilite l'accés i la difusió de la investigació generada per la nostra comunitat científica i totes les accions i estudis en matèria de la seua competència que siguen necessaris com a suport al Ministeri de Sanitat i Consum i a les comunitats autònomes.
  
Entre les principals línies d'activitats tendents a aconseguir estos objectius, es troba el desenvolupament d'aplicacions que permeten la interconnexió de xarxes entre centres de documentació, per mitjà de sistemes compatibles i d'accés compartit. Per a això, la Biblioteca Nacional de Ciències de la Salut (BNCS) de l'ISCIII es troba desenvolupant amb el Centre Llatinoamericà d'Informació i Documentació en Ciències de la Salut de l'Organització Panamericana de la Salut - Organització Mundial de la Salut (BIREME/OPS/OMS) la Xarxa Iberoamericana de Biblioteques Virtuals en Salut (BVS), que permet accés a bases de dades, text complet de publicacions d'excel·lència publicades a Espanya i Llatinoamèrica, catàlegs, directoris i bases de dades bibliogràfiques, entre altres fonts d'informació.
  
2. Projectes en marxa i principals línies de servicis
  
2.1. La BNCS és centre coordinador de la Scientifc Electronic Library Online d'Espanya (SciELO-España) i de la Biblioteca Virtual en Salut (BVS).
  
2.2. Biblioteca Virtual en Salut d'Espanya (BVS-Espanya), pertanyent a la Xarxa Iberoamericana de Biblioteques Virtuals en Salut de l'Organització Panamericana de la Salut (OPS/OMS).
  
2.3. Scientifc Electronic Library Online (SciELO), permet l'accés en text íntegre a publicacions espanyoles i llatinoamericanes prèviament seleccionades basant-se en criteris de qualitat. Este espai en l'entorn internet ha sigut dissenyat per a facilitar l'accés a la producció científica en un marc internacional i potenciar la difusió de les publicacions de qualitat editades a Espanya. Actualment es troba disponible a través de la BVS, SciELO-Espanya, i facilita a la comunitat científica internacional l'accés a la xarxa a text complet de publicacions espanyoles seleccionades basant-se en criteris de qualitat que seguixen els cànons exigits per les principals bases de dades internacionals (Medline i Lilacs).
  
2.4. Manteniment i actualització del Catàleg Col·lectiu de Publicacions Periòdiques de les Biblioteques de Ciències de la Salut Espanyoles, anomenat C-17, per contindre la informació referent a les biblioteques de ciències de la salut de les 17 comunitats autonòmiques espanyoles. Actualment el catàleg compta amb 545 biblioteques que contribuïxen amb la inclusió de les col·leccions dels seus fons de ciències de la salut, integrant la xarxa de centres de documentació dels principals hospitals, universitats, conselleries de Sanitat i laboratoris de salut pública i farmacèutics de les distintes comunitats autonòmiques. Amb prop de 18.000 títols i quasi 124.000 col·leccions.
  
Constituïx una de les principals ferramentes de treball per als Servicis Compartits d'Accés al Document de la xarxa d'intercanvi d'informació científica de biblioteques de ciències de la salut, en permetre localitzar el document primari i gestionar-hi l'accés. A partir de gener del 2002 s'ha inclòs en els servicis prestats a la comunitat científica internacional a través de la Biblioteca Virtual en Salut de la Xarxa Iberoamericana de biblioteques científiques.
  
2.5. Desenvolupament de l'Índex Bibliogràfic Espanyol en Ciències de la Salut (IBECS), actualment disponible les referències bibliogràfiques d'un any complet a través de PreIBECS, sistema que permet de forma àgil recuperar un 85% de la informació continguda en l'IBECS. Es tracta de la primera base de dades bibliogràfiques de publicacions espanyoles en ciències de la salut, que inclou publicacions de diferents àrees científiques com ara medicina, farmàcia, veterinària, psicològica, odontològica-estomatologia i infermera. Utilitza en el seu desenvolupament la mateixa metodologia de les principals bases de dades internacionals (Medline i Lilacs), facilitant l'intercanvi d'informació amb estes.
  
Una de les principals característiques de l'IBECS és que el contingut s'establix per selecció prèvia basant-se en criteris d'elecció establits amb anterioritat i amb un informe previ d'aprovació d'un comité tècnic.
  
L'IBECS pretén, a més de donar resposta a la forta demanda de la comunitat científica nacional i internacional sobre sistemes d'accés a producció científica de qualitat generada en el nostre país, difondre entre els professionals sanitaris i investigadors científics internacionals la visibilitat i accés a esta font d'informació.
  
2.6. Localitzador d'Informació en Salut (LIS), un dels servicis inclosos en la BVS que permet accedir i difondre fonts d'informació en ciències de la salut de cada país o comunitat autònoma, basant-se en una sistemàtica de busca i metodologia de registre de referència comuna de fonts d'informació en salut a través de la BVS, que funciona de forma independent de la seua localització, suport d'interfícies d'operació.
  
3. Propostes de col·laboració
  
3.1. Participació d'un professional de documentació científica a proposta de la comunitat autonòmica, en qualitat de representant oficial de la dita comunitat en la coordinació del Catàleg Col·lectiu de Publicacions Periòdiques de Biblioteques de Ciències de la Salut Espanyoles (C17). Finançament de desplaçaments (1/2 per any) per compte de la comunitat autonòmica. Sense més despeses previsibles.
  
3.2. Participació de representants de la comunitat autonòmica. En les Jornades de directors i Editors de Publicacions Espanyoles en Ciències de la Salut de l'IBECS que convoque la BNCS (ISCIII). Finançament de desplaçaments (1/2 per any) per compte de la comunitat autonòmica. Sense més despeses previsibles.
  
3.3. Participació de professionals de documentació científica a proposta de la comunitat autonòmica en qualitat d'avaluadors de les revistes de l'IBECS. Sense despeses previsibles per a cap de les institucions.
  
3.4. Participació d'un professional de documentació científica a proposta de la comunitat autonòmica. En qualitat de membre del Comité Científic de l'IBECS. Finançament de desplaçaments per compte de la comunitat autonòmica. Sense despeses previsibles per a cap de les institucions.
  
3.5. Participació, a proposta de la comunitat autonòmica, de professionals de documentació o científics que analitzen els continguts del LIS de la pròpia comunitat autonòmica i els remeten a la BNCS per a la seua inclusió en la BVS-España. Sense despeses previsibles per a cap de les institucions.
  
3.6. Analitzar i planificar un programa de capacitació dirigit a documentalistes i a la comunitat científica de la comunitat sobre fonts d'informació a través de la Xarxa Iberoamericana de Biblioteques Virtuals de Ciències de la Salut. Dues places per comunitat autonòmica finançades per la mateixa comunitat autonòmica.
  
3.7. Analitzar programes d'estada en la BNCS, dirigits a professionals de documentació que els permeten romandre un temps, a determinar de mutu acord entre ambdós parts, participant en les activitats i projectes anteriorment exposats. Un professional per any finançat per la comunitat autonòmica.